Gaara
Gaara on Neljännen Kazekagen poika ja Temarin ja Kankuron pikkuveli. Hänen isänsä halusi tehdä lapsestaan kylänsä aseen ja määräsi Chiyon sulkemaan vastasyntyneeseen Gaaran sisään hirviö Shukakun. Tämän tekemiseen tarvittiin kuitenkin uhri, mihin käytettiin Gaaran äitiä, Karuraa. Ennen kuolemaansa, Karura kirosi Sunagakuren toivoen Gaaran kostavan kuolemansa. Gaara sai Shukakun ansiosta muun muassa kyvyn hallita hiekkaa ja hiekkakilven, joka aktivoitui aina vihollisen hyökätessä. Gaara tappoi vahingossa myös oman enonsa, tämän yrittäessä murhata Gaaran.
Gaara
Kun naamioitunut Yashamaru hyökkäsi Gaaran kimppuun, Gaara vahingoitti häntä huomattavasti. Saatuaan selville tämän henkilöllisyyden, Gaara yritti pahoitella ja kysyi, miksi hän oli hyökännyt Gaaran kimppuun. Yashamaru paljasti ettei hän ollut koskaan rakastanut Gaaraa, koska hänen siskonsa (eli Gaaran äidin) kuolema oli Gaaran syytä. Ennen kuin Yashamaru kuoli, hän avasi liivinsä paljastaen räjähteitä ja pyytäen Gaaraa kuolemaan. Gaara kuitenkin selvisi räjähdyksestä hiekkansa avulla.